text: Her er flugtbilen
  21 april 2010 kl. 12.42
  Har du set noget? Så vil politiet gerne høre fra dig.
  Røverne, der i nat begik røveri mod en pengetransport ved Bilka i Sønderborg, efterlod en rød Mazda 626 lidt udenfor Sønderborg.
  Den røde Mazda blev stjålet mandag aften, hvor den stod parkeret ved Sønderborg Sygehus.
  Politiet fandt den i morges, og de fandt også værdiboksen, som pengene har ligget i.
  I bagerummet er der spor fra den grønne farvepatron, der eksploderede mellem pengene.
  Ud over bilen har politiet ingen spor af gerningsmændene, og hører derfor gerne fra nogen, der kan hjælpe med oplysninger.
  